Publication: Magyar Közlöny
Issue: MK-1999-121 (Year: 1999, Number: 121)
Era: 1990-2004
Section: állapítja meg a gyermekek védelméről és a gyámügyi igazgatásról szóló 1997. évi XXXI. törvény 19. §-a alapján
Paragraph Index: 962

h) Intézményfenntartó társulások támogatása jogcímen hozzájárulás — a bejáró gyermek, tanuló utáni hozzájárulás mellett — az után a gyermek, tanuló után igényelhető, aki a társult önkormányzatok önkormányzati törvényben kötelezően előírt feladatellátása keretében vesz részt óvodai nevelésben, általános iskolai oktatásban. A városi önkormányzat által fenntartott intézménybe beíratott városi tanulók után e kiegészítő hozzájárulás nem jár. A település közigazgatási státusza vonatkozásában az 1999. augusztus 31-i állapot az irányadó. Intézményfenntartó társulás esetén abban az esetben vehető igénybe a 24. e) vagy f) pont szerinti hozzájárulás, ha a közös intézmény székhelye szerinti települési önkormányzat illetékességi területén a lakosságszám nem éri el a 3000, illetve nem haladja meg 3500 főt.

Source: https://magyarkozlony.hu/hivatalos-lapok/ece310dd00f3368a84f49b400b6af8b215fe066e/dokumentumok/34b35024b591096a0cf5e84448e3c05fe6f668fc/letoltes